טסה תומפסון

טסה לין תומפסון (באנגלית: Tessa Lynne Thompson; נולדה ב-3 באוקטובר 1983) היא שחקנית ומוזיקאית אמריקאית, מוכרת בעיקר מתפקידיה בתור ג'קי קוק בסדרת הטלוויזיה "ורוניקה מארס" ובתור שרלוט הייל בסדרה "ווסטוורלד" ברשת HBO, ומתפקידיה בתור ביאנקה טיילור בסרטים "קריד", "קריד 2", בתור ולקיריה / ברונהילדה בסרטי היקום הקולנועי של מארוול (תור: ראגנארוק, הנוקמים: סוף המשחק, תור: אהבה ורעם) ובתור הסוכנת M בסרט "גברים בשחור: אינטרנשיונל". תומפסון נולדה בלוס אנג'לס שבקליפורניה וגדלה שם ובברוקלין שבניו יורק. אביה, מארק אנתוני תומפסון, הוא מוזיקאי ממוצא אפריקאי-פנמי ואמה ממוצא מקסיקני ואירופאי. תומפסון למדה בתיכון סנטה-מוניקה בעיר שם התגלתה למשחק לראשונה כאשר גילמה את הרמיה במחזה "חלום ליל קיץ" של ויליאם שייקספיר שהופק על ידי תלמידי בית הספר. לאחר מכן למדה שנתיים בסנטה מוניקה קולג', שם למדה אנתרופולוגיה תרבותית. בשנת 2002 הופיעה תומפסון לראשונה בצורה מקצועית בהפקה בלוס אנג'לס של מחזהו של ויליאם שייקספיר "הסערה". ב-2003, תומפסון הופיעה בתפקיד יוליה במחזה "רומיאו ויוליה: ניו אורלינס לפני המלחמה, 1836" ואף הייתה מועמדת לפרס התיאטרון NAACP על תפקידה זה. בשנת 2016 שיחקה במחזה של אוף ברודוויי "Smart People" שכתבה לידיה ר. דיאמונד; תומפסון גילמה את ולריה לצד מהרשלה עלי וג'ושוע ג'קסון. ב-2005 הופיעה תומפסון לראשונה בטלוויזיה, בסדרת המתח של רשת CBS "פשע מן העבר". באותה שנה היא הצטרפה גם לעונה השנייה של הסדרה "ורוניקה מארס" בתפקיד ג'קי קוק. שנה לאחר מכן התארחה בדרמה הרפואית של ABC "האנטומיה של גריי". מאוחר יותר הופיעה גם בסדרות: "מרפאה פרטית", "גיבורים" ו"וסטוורלד". ב-2006 הופיעה תומפסון לראשונה בקולנוע ברימייק לסרט האימה "כשזר מתקשר" בתפקיד סקרלט, בכיכובם של בריאן גראתי וקייטי קסידי. ב-2008 גילמה את דיינה בדרמת הריקודים "להגשים את החלום" בכיכובה של מרי אליזבת' וינסטד, ושיחקה תפקיד קטן של מלצרית בסרטה הראשון של ג'יידה פינקט סמית' "חוזה אינטימי" ( 'The Human Contract '), לצד השחקנים ג'ייסון קלארק ופאס וגה. בשנת 2014 הופיעה תומפסון בתפקיד דיאן נאש בביוגרפיה של מרטין לותר קינג "סלמה". ב-2015 הופיעה בסרט "קריד". היא לוהקה לגלם את ולקיריה בסרטי היקום הקולנועי של מארוול: "תור: ראגנארוק" מ-2017, בשנת 2018 שיחקה בסרט "העולם שאחרי: הכחדה", סרט אימה-מדע בדיוני לצידן של נטלי פורטמן וג'ינה רודריגז. שיחקה גם בקומדיה "סליחה על ההפרעה" לצד לילי ג'יימס, שיחקה גם בסרט ההמשך "קריד 2". בנוסף, שיחקה בתפקיד אורח בסדרה "פורטלנדיה" המשודרת ברשת הטלוויזיה IFC. והשתתפה בקליפים "Pynk" ו-"Make Me Feel", שניהם של הזמרת ג'אנל מונה. בשנת 2019 שבה לגלם את דמותה של ולקיריה בסרט "הנוקמים: סוף המשחק", ה-22 ביקום הקולנועי של מארוול. באותה שנה שיחקה גם בסרט הפעולה "גברים בשחור: אינטרנשיונל", בתפקיד ראשי של הסוכנת M בארגון "גברים בשחור", לצד כריס המסוורת' וליאם ניסן. תומפסון היא גם זמרת-יוצרת. בעבר היא הייתה חברה בלהקת האינדי אלקטרו סול "Caught A Ghost" מלוס אנג'לס, ותרמה לפסקול של "קריד" ו"קריד 2", עבורם היא כתבה וביצעה מספר שירים יחד עם המפיק מוזס סאמני. מדיה וקבצים בנושא טסה תומפסון בוויקישיתוף טסה תומפסון, ברשת החברתית אקס (טוויטר) טסה תומפסון, ברשת החברתית אינסטגרם טסה תומפסון, במסד הנתונים הקולנועיים IMDb (באנגלית) טסה תומפסון, באתר AllMovie (באנגלית) טסה תומפסון, באתר Rotten Tomatoes (באנגלית) טסה תומפסון, באתר Box Office Mojo (באנגלית) טסה תומפסון, במסד הנתונים הקולנועיים KinoPoisk (ברוסית) טסה תומפסון, באתר MusicBrainz (באנגלית) טסה תומפסון, באתר Discogs (באנגלית) טסה תומפסון, באתר Genius "Tessa Thompson". TVGuide.com. אורכב מ-המקור ב-בספטמבר 8, 2016. {{cite web}}: (עזרה) Thompson in Morgan, Kai (5 במאי 2014). "Exclusive: Tessa Thompson on varied dreams and effecting change". EmbraceYouMagazine.com. אורכב מ-המקור ב-2016-03-31. נבדק ב-21 ביולי 2015. {{cite news}}: (עזרה) Zakarin, Jordan (29 בדצמבר 2014). "Tessa Thompson on Selma, Dear White People, and Her Breakthrough Year". Yahoo! Movies. ארכיון מ-21 בספטמבר 2016. נבדק ב-10 באפריל 2017. ...a Panamanian father and half-Mexican, half-white mother. {{cite web}}: (עזרה) Behrens, Deborah (11 ביולי 2012). "Tessa Thompson Returns to Shakespeare as Rosalind". @ This Stage (LA Stage Alliance). אורכב מ-המקור ב-2016-03-04. נבדק ב-21 ביולי 2015. {{cite news}}: (עזרה)